Melani en la final de Tu Cara Me Suena
09 de juliol de 2025

La cantant elianera Melani ha aconseguit arribar a la final de la XII edició de Tu Cara Me Suena. Perquè tot el municipi puga estar secundant-la en eixos moments decisius, l'Ajuntament de l'Eliana ha preparat una pantalla gegant en la plaça del País Valencià perquè veïnes i veïns puguen presenciar col·lectivament el programa en directe. Serà a partir de les 22.00 hores del pròxim divendres 11.

També es disposaran taules per a l'ús de les persones que desitgen portar el seu sopar.

D'altra banda, el dissabte 12 a les 20.00, Melani serà rebuda com es mereix, de manera multitudinària, en la mateixa plaça pels membres de la Corporació i tota la ciutadania.